Хафез
Да не бъдеш от лекарства спасен…

Превод от персийски (фарси): Йордан Милев, 1969

chitanka.info

Да не бъдеш от лекарства спасен! Да не бъдеш!

Да не бъде твоя взор помрачен! Да не бъде!

Всичко хубаво в този свят — е било и е твое.

Да не бъде твоят дух огорчен! Да не бъде!

Смисъл, форми, черти е в духа на сърцето ти.

Да не бъде той с нищо смутен! Да не бъде!

Вее вихърът есенен… Кипарисът ти строен

да не бъде от него сразен! Да не бъде!

Да не бъдеш сред хули в твоя свят, в твойто време,

да не бъдеш от вражди изнурен! Да не бъдеш!

Да загине там всеки, който с лошо те гледа.

Да не бъде със огън той защитен! Да не бъде!

Своя лик ти търси на Хафез в стиховете,

да не бъде той с лекарство сменен! Да не бъде!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.